|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM**  **ÉPÍTÉSZMÉRNÖKI KAR** |

TANTÁRGYI ADATLAP

Tantárgyleírás

# Alapadatok

## Tantárgy neve (magyarul, angolul)

Kortárs városépítészet ● Contemporary Urban Design

## Azonosító (tantárgykód)

BMEEPUI0801

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 2 | önálló |
| gyakorlat | 0 |  |
| laboratóriumi gyakorlat | 0 |  |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

2

## Tantárgyfelelős

|  |  |
| --- | --- |
| neve: | Dr. habil Benkő Melinda PhD  egyetemi docens  benko@urb.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Urbanisztika Tanszék

## A tantárgy weblapja

*http://www.urb.bme.hu/oktatas/osztatlan-oteves-es-bsc-kepzes-kotelezo-tantargyai/kortars-varosepiteszet/*

## A tantárgy oktatásának nyelve

magyar

## A tantárgy tantervi szerepe, ajánlott féléve

Kötelező az alábbi képzéseken:

-

Kötelezően választható az alábbi képzéseken:

#### 1. 3N-M0 ● Építészmérnöki nappali osztatlan mesterképzés magyar nyelven ● 8. félév

#### 2. 3N-ME ● Építészmérnöki nappali mesterképzés „Várostervezés és főépítész” specializáció magyar nyelven ● 2. félév

#### 3. 3N-ME ● Építészmérnöki nappali mesterképzés „Építészeti tervezés és belsőépítészet” specializáció magyar nyelven ● 2. félév

## Közvetlen előkövetelmények

### Erős előkövetelmény:

#### —

### Gyenge előkövetelmény:

#### BMEEPUIA501 Városépítészet1 a nappali osztatlan mesterképzésen

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2018. május 30.

# Célkitűzések és tanulási eredmények

## Célkitűzések

A tantárgy célja a kortárs európai városépítészet tervezési elveinek rendszerezett ismertetése. Mintaértékű tervek elemző bemutatásán keresztül érteti meg a mai városfejlődési és fejlesztési

folyamatokat, feltárja az építészet szerepét az urbanisztikán belül, illetve városépítészet és építészet kapcsolatrendszerét. Történeti kontextusba helyezi a kortárs beépítési terveket, saját osztályozási rendszer alapján ismerteti a kortárs tervek alapján születő városformát. Az általános tájékozottság megteremtése mellett elsősorban a városépítészeti tervezési gyakorlathoz kíván biztos alapokat adni a jövő építészeinek. Az előadássorozat az előadók / szerzők „Glocal city” könyvére épül, de a példatár folyamatos aktualizálása mellett előtérbe kerülnek a mindennapok kihívásai és az azokra születő elméleti és gyakorlati útkeresések. A tantárgy az előadások mellett törekszik a hallgatókat bevezetni a nemzetközi városépítészeti szakirodalom világába is.

## Tanulási eredmények

A tantárgy sikeres teljesítésével elsajátítható kompetenciák

### Tudás – a KKK 6.1.1. pontja szerint:

#### Ismeri a kortárs városépítészet legfontosabb elméleteit, meghatározó tervezőit és épületeit.

#### Megfelelő mértékben ismeri az építészethez kapcsolódó humán tudományokat, az építészetre ható társadalmi folyamatokat.

#### Ismeri a települések fejlődésének történetét, összefüggéseit, átlátja a kortárs településfejlesztés elveit, eszközeit.

#### Megfelelő ismerettel rendelkezik az építést szolgáló egyéb mérnöki szakismeretek területén.

### Képesség – a KKK 6.1.2. pontja szerint:

#### Képes a várostervezési folyamatot a koncepcióalkotástól a részlettervek szintjén keresztül a megvalósulásig átlátni.

#### Képes a települések szabályozási és rendezési terveinek, azon belül is elsősorban a beépítési tanulmánytervek, megvalósíthatósági tanulmányok elkészítésében való hatékony részvételre.

#### Képes az építészeti tervezés és az építési folyamatok során keletkező problémák felismerésére, a különböző szempontok közti összefüggések átlátására, rangsorolására, a különböző lehetőségek közötti körültekintő döntésre.

#### Képes magyarul és legalább egy idegen nyelven, szakterületén hatékonyan kommunikálni.

### Attitűd – a KKK 6.1.3. pontja szerint:

#### Munkája során törekszik a rendszerszemléletű, folyamatorientált, komplex megközelítésre, a problémák felismerésére, és azok kreatív megoldására. Egyszerre és arányosan alkalmazza az intuitív és az ismereteken alapuló megközelítéseket.

#### Törekszik az ökológiai szempontok megismertetésére és érvényesítésére, jövőtudatos, fenntartható, energiahatékony városi együttesek létrehozására.

#### Nyitott az új információk befogadására, törekszik szakmai- és általános műveltségének folyamatos fejlesztésére.

#### Törekszik az építész szakma közösségi szolgálatba állítására, érzékeny az emberi problémákra, nyitott a környezeti és társadalmi kihívásokra, mindeközben tiszteli a hagyományokat, felismeri és védi az épített- és természeti környezet értékeit.

### Önállóság és felelősség – a KKK 6.1.4. pontja szerint:

#### Döntéseit körültekintően, szükség esetén a megfelelő szakterületek képviselőivel konzultálva, de önállóan hozza és azokért felelősséget vállal.

#### Munkáját személyes anyagi és erkölcsi felelősségének, és az épített környezet társadalmi hatásának tudatában végzi.

## Oktatási módszertan

Előadás, önállóan készített idegen nyelvű szakirodalmi szövegfeldolgozást bemutató prezentációk.

## Tanulástámogató anyagok

### Szakirodalom

Benkő Melinda – Fonyódi Mariann (2009): *Glocal City – Kortárs európai városépítészet*, Budapest: Terc Kiadó.

Kerékgyártó Béla (2000): *A mérhető és a mérhetetlen*, Budapest: Typotex.

Lukovich Tamás (1997): *A posztmodern kor városépítészetének kihívásai*, Budapest: Szószabó Stúdió.

Meggyesi Tamás (2005): *A 20. század urbanisztikájának útvesztői,* Budapest: Terc Kiadó.

### Jegyzetek

-

### Letölthető anyagok

további elektronikus segédanyagok a tárgy honlapján

# Tantárgy tematikája

## Előadások tematikája

* Kortárs városépítészet / városforma; 1. feladat kiadása
* Zártság / örökség
* Transzparens tömb / életminőség
* Transzparens tömb / magán-köz
* Nyitottság / lakótelep; 1. feladat beadása, 2. kiadása
* Nyitottság / magasház
* Köztesség / közösség
* Nyitottság / iparterület
* Határtalanság / vízpart
* Határoltság / köztér
* Prezentációk feladatok alapján
* Prezentációk feladatok alapján

## Gyakorlati órák tematikája

* *–*

TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### Az előadás látogatása kötelező. A megengedett hiányzások számát a hatályos Tanulmányi- és Vizsgaszabályzat (TVSZ) írja elő. A teljesítményértékelések alapját az előadásokon elhangzott ismeretek és a szakirodalom összessége képezi.

### Vitás esetekben a hatályos TVSZ, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Összegző tanulmányi teljesítményértékelés* (a továbbiakban feladat): a tantárgy tudás, képesség, attitűd, valamint önállóság és felelősség típusú kompetenciaelemeinek komplex értékelési módja, melynek megjelenési formája a választott szakirodalom egyénileg készített feldolgozása, önállóan készített feladatként. Tartalmát, követelményeit, beadási határidejét, értékelési módját az előadók határozzák meg.

### *Vizsgaidőszakban végzett teljesítményértékelések:*

#### -

## Teljesítményértékelések részaránya a minősítésben

### Az aláírás megszerzésének feltétele, hogy a hallgató a jelen Szabályzat előírásai szerint a tantárgykövetelményben meghatározott jelenléti követelményeket és a részteljesítményt teljesítse.

| szorgalmi időszakban végzett teljesítményértékelések | részarány |
| --- | --- |
| önállóan készített feladat | 100% |
| összesen: | ∑ 100% |

### Az összegző tanulmányi teljesítményértékelés ötfokozatú skálán kerül értékelésre.

### A félévközi érdemjegy a szorgalmi időszakban megszerzett érdemjegy.

## Érdemjegy megállapítás

| érdemjegy | ECTS minősítés | Pontszám\* | |
| --- | --- | --- | --- |
| jeles (5) | Excellent [A] | ≥ 90% | |
| jeles (5) | Very Good [B] | 85 – 90% | |
| jó (4) | Good [C] | 72,5 – 85% | |
| közepes (3) | Satisfactory [D] | 65 – 72,5% | |
| elégséges (2) | Pass [E] | 50 – 65% | |
| elégtelen (1) | Fail [F] | < 50% | |
| *\* Az érdemjegyeknél megadott alsó határérték már az adott érdemjegyhez tartozik.* | | |

## Javítás és pótlás

### A szorgalmi időszakban végzett részteljesítmény a pótlási időszak végéig – szabályzatban meghatározott különeljárási díj megfizetése mellett – késedelmesen beadható.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12x2=24 |
| felkészülés a teljesítményértékelésekre | 1x8=8 |
| kijelölt tananyag önálló elsajátítása / vizsgafelkészülés | 28 |
|  | ∑ 60 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2018. május 30.